ЕЛБАСЫ: ҚАЗАҚ ЕЛІ «ҰЛЫ ДАЛА» БОЛЫП ТАНЫЛУЫ КЕРЕК
"ЕЛБАСЫ: ҚАЗАҚ ЕЛІ «ҰЛЫ ДАЛА» БОЛЫП ТАНЫЛУЫ КЕРЕК" | "https://abai.kz/post/40972"
TITLE: ЕЛБАСЫ: ҚАЗАҚ ЕЛІ «ҰЛЫ ДАЛА» БОЛЫП ТАНЫЛУЫ КЕРЕК
URL: https://abai.kz/post/40972
META: "ЕЛБАСЫ: ҚАЗАҚ ЕЛІ «ҰЛЫ ДАЛА» БОЛЫП ТАНЫЛУЫ КЕРЕК" | "https://abai.kz/post/40972"
DATE: 05.07.2015
AUTHOR(s): Абай-Ақпарат
TOTAL WORDS: 253
TEXT: Елбасы телекөпір арқылы ел қажетін өтейтін 10 жаңа нысанды ашу барысында елге жаңа имидж қалыптастыру туралы бірқатар ойларымен бөлісті: "Біз басқалардан ерекшеленуіміз керек. Мысалы, Францияны әйелдерге арнап шығаратын әтірлері және жақсы шараптары арқылы бәрі біледі. Жапондар уылдырық жемейтін қазаққа шикі балық жегізді. 20 жыл бұрын қазақтар қашан шикі балық жеген еді? Нидерланды - қызғалдағымен. Біз бұл елдерді басқа жақтарынан емес, дәл осы ерекшеліктері арқылы білеміз. Неге бізге бұл туралы ойланбасқа?", - деді Президент. Назарбаев жақын арада Миландағы көрмеде болғанын, онда қазақстандық апортты таныстырғанын айтып өтті. "Мен Миланда болдым, олардың бағдарламалары тамаққа негізделген. Біздің аграрлық қызметкерлер салмағы 1 келі болатын апортты көрсетті. Барлығы шын ба, жасанды ма деп бізді айналшықтап жүрді. Қазақстанның алманың атасы екенін барлығы біледі. Қазақстаннан қазір Нигерияда, Мороккода өсіріліп, әлемге сатылып жатқан қызғалдақ шыққан. "Біз тас пен құмнан тұратын Израильдің құлпынайын жеп отырмыз", - деді ол. "Бізге жасампаз, жаңа ойлар жетіспейді. Адамда әуелі идея туындайды, кейін әлемде не барын Архимед сияқты ойлана бастайды. Сосын өндіріске кіріседі. Бізге мұндайды Леонардо да Винчи үйретті. Біз неліктен ғылымды дамытып, университетер мен мектептерден дарындарды іздейміз? Мен жастарға жаңа нәрсе табуға кеңес беремін", - деді Назарбаев. Оның айтуынша, қазақстандық бренд жасау керек. "Біз қандай да бір қазақстандық бренд ойластыруымыз керек. Жапония Күншығыс елі, Корея таңғы балғындық елі, Нидерланды - қызғалдақтар елі, Қытай- аспанасты елі атанған. Шексіз далада, мәңгілік көк аспанда біздің ата-бабамыз өмір сүрген. Тәңір - аспан. Жасыл дала мен көк аспан біздің Туымызда да бейнеленген. Біз ұлы даланың балаларымыз. Дәл осы ұранмен және жаңа брендпен біз Қазақстанды әлемге танытуымыз керек", - деді мемлекет басшысы. Абай-ақпарат
